stanford-oval/wikipedia huggingface dataset:
ויקרס וילדביסט
היסטוריה מבצעית > ספרד

ספרד הזמינה את הווילדביסט ב-1932, וניתן רישיון לייצור מקומי של 25 יחידות (יחד עם אב הטיפוס שנשלח מבריטניה, פעלו בספרד בסך הכל 26 מטוסי וילדביסט) עבור הצי הספרדי אשר בוצע על ידי חברת CASA, כאשר מרבית המטוסים צוידו במנוע מסוג היספאנו-סואיזה HS600, אם כי נעשה שימוש גם במנועים מסוגים אחרים. כ-20 מטוסי וילדביסט שרדו עד מלחמת האזרחים בספרד ולחמו בצד הרפובליקני כנגד הכוחות הלאומנים של פרנקו, כאשר חלקם צויד במצופים.
היסטוריה מבצעית > ניו זילנד

ב-1935 רכש חיל האוויר המלכותי של ניו זילנד 12 מטוסי וילדביסט, ללא יכולת נשיאת טורפדו, למטרת סיור להגנת החופים. 27 וילדביסט נוספים נרכשו מעודפי חיל האוויר המלכותי בשנים 1940–1941 ובנוסף הוענקו במתנה כ-60 מטוסי וינסנט.
מטוסי הווילדביסט והווינסנט הניו זילנדיים שימשו גם במשימות מיפוי אווירי, מעטים שימשו לסיורים ימיים כנגד אוניות פשיטה גרמניות וצוללות יפניות (קומץ מטוסים הוצב באיי פיג'י בדצמבר 1941 במשימה זו). תפקידם העיקרי של המטוסים הניו זילנדיים בתקופת המלחמה היה כמטוסי אימון לטיסה, תותחנות ותצפית. כמחציתם הוצאו משירות עקב תאונות, והם הוחלפו על ידי הנורת' אמריקן הרווארד, החל מ-1942. המטוסים האחרונים הוצאו משירות ב-1944.
בימינו מתבצעות במוזיאון חיל האוויר של ניו זילנד עבודות לשחזור וילדביסט שמספרו NZ102, שחלקיו העיקריים אותרו במחסן גרוטאות בניו זילנד, בצירוף חלקים נוספים שהשתייכו למטוסים אחרים מדגם זה.
שירות

הווילדביסט/וינסנט שירת במדינות הבאות:
המדינה הספרדית
הממלכה המאוחדת הממלכה המאוחדת
הרפובליקה הספרדית השנייה
ניו זילנד ניו זילנד
הממלכה המאוחדת הממלכה המאוחדת
ניו זילנד ניו זילנד
עיראק
מפרט טכני (וילדביסט סימן III) > מאפיינים כלליים

צוות: 3 (טייס, נווט ותצפיתן)
אורך: 11.18 מטר
גובה: 4.47 מטר
מוטת כנפיים: 14.94 מטר
שטח כנפיים: 67.7 מ"ר
משקל ריק: 2,170 ק"ג
משקל מרבי: 3,864 ק"ג
מנוע: כוכבי מקורר-אוויר, 1 X בריסטול פגסוס סימן IIM3, ‏635 כוחות סוס
מפרט טכני (וילדביסט סימן III) > ביצועים

מהירות מרבית: 230 קמ"ש
קצב נסיקה: 3.2 מטר/שנייה
טווח: 2,010 ק"מ
סייג רום: 5,800 מ'
עומס כנף: 57.1 ק"ג/מ"ר
כוח/מסה: 0.122 קילוואט/ק"ג
מפרט טכני (וילדביסט סימן III) > חימוש

מקלעים1 X ‏ 7.7 מ"מ ויקרס מקובע לירי קדימה
1 X ‏7.7 מ"מ לואיס על גבי כנה גמישה בתא האחורי
פצצות500 ק"ג פצצות או טורפדו בקוטר 457 מ"מ
לקריאה נוספת

Andrews, C.F. Vickers Aircraft since 1908. Putnam; First U.S. Edition, First printing edition, 1969. ISBN 0370000056
Mason, Francis K. The British Bomber since 1914. Naval Institute Press, 1994. ISBN 1557500851
הערות שוליים

↑  שירות מבצעי
1 2  Andrews, עמוד 521
1 2 3 4 5 6 7 8 9  Lepage, Jean-Denis. Torpedo Bombers, 1900–1950: An Illustrated History. Pen and Sword Aviation, 2020. ISBN 1526763508. עמודים 67–68
1 2  Mason, עמודים 193–203
↑  באנגלית מכונה מיקומה של הכנף העליונה לעומת התחתונה -‏ Stagger Wing‏, כאשר מיקום חיובי או ‏Positive wing stagger, ‏פירושו שהכנף העליונה ממוקמת מעט לפני הכנף האחרונה ולהפך כאשר המיקום שלילי. בווילדביסט ובווינסנט, כאמור, לא היה שוני במיקום הכנף העליונה לעומת התחתונה
↑  Virtual Aircraft Museum
↑  Mason ‏150 יחידות על פי
1 2  Andrews, עמודים 285–290
↑  Mason, עמוד 257
1 2 3  Mason, עמודים 202–203
↑  Mason, עמוד 258
↑  Vickers Vildebeest Mk.III, Air Force Museum of New Zealand
1 2 3  Mason, עמוד 203
ויקרס וינסנט
ויקרס וילדביסט מטייסת מס' 100 במהלך תרגיל הטלת טורפדו, סביבות 1936
וילדביסט מטייסת מס' 100 במהלך תדלוק בסינגפור, 1942
וילדביסט סימן II מטייסת מס' 100 בבסיס חיל האוויר המלכותי סלטאר (Seletar), סינגפור, סביבות 1937
וילדביסט סימן III מטייסת מס' 36 בטיסה מעל סינגפור, 22 בספטמבר 1936.
ויקרס וילדביסט בבסיס חיל האוויר המלכותי קראנוול (Cranwell), לינקולנשייר, 22 בפברואר 1933
חנן פרידמן

| --- | --- |
אין תמונה חופשית
 לידה:  4 בספטמבר 1971 (בן 53)
 מדינה:  ישראל
 השכלה:  אוניברסיטת בר-אילן 
 מקצוע:  עורך דין, מנכ"ל
 
חנן פרידמן (נולד ב-4 בספטמבר 1971), הוא מנכ"ל בנק לאומי לישראל. שימש במגוון תפקידים בכירים בלאומי, בהם ראש חטיבת אסטרטגיה, חדשנות וטרנספורמציה, ראש חטיבת אסטרטגיה ורגולציה וראש חטיבת ייעוץ משפטי. טרם הצטרפותו ללאומי כיהן כיועץ המשפטי הראשי של קבוצת הראל.
ביוגרפיה

פרידמן גדל בפתח תקווה בבית דתי לאומי. למד במדרשית נעם ולאחר מכן שירת 6 שנים בצה"ל בתפקידי מנהלה, כולל בסיירת מטכ"ל. הוא בעל דרגת רס"ן במילואים.
הוא בוגר ומוסמך בהצטיינות מהפקולטה למשפטים של אוניברסיטת בר-אילן.
בשנת 1999, לאחר סיום לימודיו, עבד כעורך דין במשרד ליפא מאיר ושות' במשך 6 שנים. עסק בייעוץ משפטי לחברות וארגונים, ליטיגציה מסחרית וייצוג בתובענות ייצוגיות בהליכי חדלות פירעון.
בשנת 2005 הצטרף לקבוצת הראל ביטוח ופיננסים, שם כיהן כמשנה למנכ"ל וכיועץ המשפטי הראשי של הקבוצה, עד לשנת 2014.
בספטמבר 2014 הצטרף לבנק לאומי ומונה ליועץ המשפטי הראשי וראש חטיבת הייעוץ המשפטי של קבוצת לאומי. פרידמן היה אחראי גם על מערך הציות של הבנק וטיפל ביישום ההסדר של בנק לאומי עם הרשויות האמריקאיות. הסכם הפשרה בין הצדדים נחתם בדצמבר 2014.
ביוני 2017 מונה לראש חטיבת אסטרטגיה ורגולציה. עסק, בין השאר, בגיבוש האסטרטגיה של קבוצת לאומי ובניית התשתית הארגונית להתמודדות עם השינויים בעולם הבנקאות.
באפריל 2019 מונה לראש חטיבת אסטרטגיה, חדשנות וטרנספורמציה. במסגרת זו הוביל, בנוסף על תפקידיו, את גיבוש תוכנית טרנספורמציית מערכות המחשוב של לאומי. בנוסף, עסק בקידום החדשנות הטכנולוגית בלאומי וביישום חוק שטרום, שחייב את לאומי למכור את חברת הבת לאומי קארד. בתוך כך, פרידמן הוביל את המשא ומתן עם קרן ההשקעות האמריקאית ורבורג פינקוס, עד למכירתה של לאומי קארד לקרן לפי שווי של כ-2.5 מיליארד ש"ח.
במקביל לתפקידו, שימש פרידמן לאורך השנים כיו"ר וחבר בדירקטוריונים של שלוחות חו"ל של קבוצת לאומי: יו"ר Bank Leumi le-Israel Corporation - BLC, חבר בדירקטוריונים של Bank Leumi USA ו- Leumi Investment Services Inc.
בנוסף, הוא משמש כחבר בחבר הנאמנים של אוניברסיטת בר-אילן.
באוגוסט 2019, כחודש לאחר שרקפת רוסק עמינח ביקשה לסיים את תפקידה כמנכ"לית לאומי, קיבל דירקטוריון בנק לאומי את המלצת ועדת האיתור, בראשות יו"ר לאומי, סאמר חאג' יחיא, למינויו של פרידמן לתפקיד מנכ"ל הבנק. פרידמן נכנס לתפקידו ב-1 בנובמבר 2019.
בתקופת כהונתו, עזב בנק לאומי את איגוד הבנקים ושונה מבנה הבנק כשהבנק הדיגיטלי פפר נוהל ישירות בידי פרידמן.
משפחה וחייו האישיים

נשוי לריקי, עורכת דין העוסקת במעמד אישי ונדל"ן, ולהם 4 ילדים.
הערות שוליים

↑  רחלי בינדמן, כלכליסט, הדירקטוריון אישר: חנן פרידמן ימונה למנכ"ל בנק לאומי, באתר ynet, 27 באוגוסט 2019
↑  רון שטיין, ‏כבר לא כולם ביחד: בנק לאומי עוזב את איגוד הבנקים, באתר גלובס, 16 ביוני 2020
↑  רחלי בינדמן, פרידמן מוביל שינוי מבני בלאומי: בנק פפר יוכפף ישירות אליו, באתר כלכליסט, 27 באפריל 2020
חן פומרנץ

חן פומרנץ (נולד ב-28 במאי 1984)   הוא שחקן כדוריד עבר ישראלי. המשמש כמאמן בקבוצת הכדוריד של מכבי תל אביב.
הקריירה בישראל

פומרנץ נולד וגדל ברמת השרון ולמד בתיכון ע"ש רוטברג בעיר. התחיל את דרכו בקבוצת א.ס. רמת השרון תחת הדרכתו של המאמן ראובן יוספולסקי. בגיל 17 עבר פומרנץ לקבוצת מכבי תל אביב, בה שיחק בקבוצות הבוגרים והנוער של המועדון. בקבוצת הנוער הוא שיתף פעולה עם דן מירקוס.
לאחר מכן התקדם פומרנץ לקבוצת אס"א תל אביב עמה זכה בגביע המדינה בשנת 2005, כאשר הוא היה אחד המצטיינים במשחק הגמר.
בשנת 2023 פרש מקריירת המשחק, ובהמשך הצטרף לסגל האימון של הנבחרות הצעירות של ישראל.
הקריירה באירופה

בשנת 2004, לאחר טורניר השלום שנערך בשווייץ ובו לקח חלק בנבחרת מעורבת של ישראל ופלסטין קיבל פומרנץ הצעה לעבור לקבוצת גראסהופרס השווייצרית, ולבסוף אחרי התלבטויות רבות עבר אליה. בעת ששיחק בגראסהופרס הגיעה הקבוצה לחצי גמר גביע ה-EHF, בו הודחה על ידי קבוצת מגדבורג הגרמנית. אך למרות זאת, חן מצא את עצמו פעמים רבות על הספסל ולא משחק כלל, ולאחר עונה זאת חיפש קבוצה שתיתן לו דקות משחק רבות יותר.
בתחילת עונת 2007/8 עבר פומרנץ אל קריינס השווייצרית, מהעיר לוצרן, בה הפך לכוכב הקבוצה והציל אותה במו ידיו מירידה לליגה השנייה תוך שהוא מסיים כמלך השערים של הליגה.
ב-26 באפריל 2008 עבר לקבוצת ווצלאר מגרמניה, בה שיחק גם אבישי סמולר, ובכך הגשים חלום ילדות, לשחק בבונדסליגה הגרמנית.
ב-21 ביולי 2008 נפצע פומרנץ בעת משחק אימון וקרע את הרצועה הצולבת בברכו- מה שהשבית אותו למחצית הראשונה של העונה. בחודש מרץ חזר פומרנץ לפעילות, ומהר מאוד הפך לבורג חשוב בקבוצתו, וסיים את העונה עם 21 שערים ב-11 משחקים.
חוזהו של פומרנץ בווצלאר היה לעונה אחת בלבד והסתיים בסיום עונת 2008/9. בתחילת עונת 2009/10 חתם לעונה אחת בקבוצת "האאם". בסוף 2010 נבחר לשחק באולסטאר של הבונדסליגה. בעונת 2011/12 חזר, לאחר תחילת העונה ולאחר פציעה נוספת, לשחק ב"האאם", שירדה לליגה השנייה, כדי לסייע לה לחזור לליגה העילית.
בעונת 2012/2013, חתם פומרנץ על חוזה ל-3 שנים בקבוצת גרוסוולשדאדט, מהליגה הגרמנית בכדוריד.
בינואר 2016 חזר למועדון נעוריו מכבי תל אביב.
נבחרת ישראל

חן פומרנץ שיחק בנבחרות ישראל בכל הגילאים ובשנת 2005 סיים ביחד עם נבחרת העתודה במקום ה-10 באליפות העולם לנבחרות עתודה שנערכה בהונגריה כאשר הוא סיים כמלך השערים של הטורניר ובמקום השני בטבלת האסיסטים.
החל מגיל 19 הוא נכלל בסגל נבחרת ישראל בכדוריד והחל משנת 2005 הוא שחקן קבוע בהרכבה הפותח.
תמונות

פומרנץ עולה לזריקה מול נבחרת מקדוניה
פומרנץ במהלך זריקת פנדל מול נבחרת בולגריה
הערות שוליים

↑  חן פומרנץ נפרד: "אני אסיר תודה על הכישרון שקיבלתי במתנה", באתר וואלה, 21 בספטמבר 2023
↑  פומרנץ מצטרף לסגל האימון של הנבחרות הצעירות, באתר ONE‏, 29 בינואר 2024
ואירה ויקה-פרייברגה

ואירה ויקֶה-פרייברגה (בלטבית: Vaira Vīķe-Freiberga; נולדה ב-1 בדצמבר 1937), הייתה נשיאת לטביה בשנים 1999-2007.
ביוגרפיה

פרייברגה נולדה בעיר ריגה. הוריה היו פליטים בזמן מלחמת העולם השנייה, והיגרו ב-1944 למרוקו, לגרמניה ולבסוף לקנדה.
פרייברגה למדה באוניברסיטת טורונטו ובאוניברסיטת מקגיל, וב-1965 קיבלה תואר בפסיכולוגיה. היא עבדה כפרופסור לפסיכולוגיה באוניברסיטת מונטריאול בשנים 1965–1998. במקביל עמדה גם בראש ארגונים מדעיים והייתה פעילה בקהילה הלטבית בקנדה. ב-1998 חזרה ללטביה והחלה את עבודתה כראש המכון הלטבי.
ב-1999 בחר בה הפרלמנט הלטבי לנשיאות, לאחר שלא הגיע להסכמות על מינוי הנשיא. ב-2003 נבחרה לכהונה שנייה שהסתיימה בשנת 2007. משנה זו היא עוסקת בפעילות ציבורית במסגרת ארגונים אירופיים שונים.
טבע דומם (לובין)

| --- | --- |

 מידע כללי
 צייר:  אריה לובין
 תאריך יצירה:  1925
 טכניקה וחומרים:  צבעי שמן על בד
 ממדים בס"מ
 רוחב:  47
 גובה:  64
 נתונים על היצירה
 מיקום:  מוזיאון תל אביב לאמנות, תל אביב-יפו
"טבע דומם" (1925) הוא ציור טבע דומם מאת הצייר הישראלי אריה לובין.
תיאור

"טבע דומם" נוצר על ידי אריה לובין לובין בשנת 1925. זו תיאור קוביסטי של בקבוקים, פירות וכלים נוספים. לובין העיד בריאיון בשנת 1975 כי השפעת הקוביזם החלה אצלו בארץ-ישראל, כתוצאה מעיון במגזינים צרפתי ובהם מאמרים של אמני הקוביזם והפוריזם (אנ') הצרפתי.
במשור הקדמי של הציור מתוארת קערת פירות ובה שלושה פירות עגולים. כמו כן מופיע פלח אבטיח, המתואר בהקצרה חריפה. סביב הפירות משטחי צבע כתומים וכחולים ירוקים. אלו מתארים את השולחן שעליו מפה. במרכז חלקו העליון של הציור נמצאים בקבוקים בצבע ירוק ושחור. מאחוריהם מופיעה קערה לבנה וכן כלי הגשה עמוק ובו, כנראה, ענבים ירוקים. בשונה מעבודות בסגנון "פוריזם", אותן יצר לובין באותה תקופה, עבודה זו חופשית יותר מציגה סגנון חופשי יותר. היא מרובת קווים אלכסוניים ומשטחי צבע אקספרסיבים. בכך היא קרבה אל הקוביזם הסינתטי.
הערות שוליים

↑  ראו: עפרת, גדעון, אריה לובין, הוצאת לוין, ירושלים, 2010, עמ' 61.
חורבת חנות

| --- | --- |

 אתר ארכאולוגי
 חפירות:  1986
 מיקום
 מדינה:  ישראל 
 קואורדינטות:  31°42′41″N 35°02′47″E﻿ / ﻿31.71152222°N 35.04634444°E﻿ / 31.71152222; 35.04634444
  (למפת הרי ירושלים מוגדלת) חורבת חנות(למפת הרי ירושלים רגילה) חורבת חנות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת חנות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת חנות
 
יער מטע
חורבת חנות
קטע מרצפת הפסיפס
חוּרבַת חָנוֹת (בערבית: ח'רבת אל-ח'אן) היא חורבה במורדות הרי ירושלים לקראת המעבר לשפלת יהודה, כקילומטר ממערב למושב מטע. החורבה הייתה אכסניה לעוברי דרכים (חאן) מן התקופה הממלוכית, האכסניה שירתה את העוברים בדרך הקיסר, שהייתה חלק מהדרך הרומית מירושלים ובית לחם אל השפלה ואל בית גוברין, והפסיקה לתפקד במהלך התקופה העות'מאנית בארץ ישראל. באתר רצפת פסיפס צבעונית של כנסייה מהתקופה הביזנטית, גת ובריכת אגירה.
רצפת הפסיפס

בחפירה ארכאולוגית שהתקיימה ב-1986 התגלה שלפני החאן התקיימה במקום כנסייה ביזנטית מן המאה ה-6. מהכנסייה נותרה רצפת פסיפס נאה הכוללת כתובת הקדשה, ציורים של שריגי גפן, כלים עם פירות ודמויות אדם וחיה שהושחתו.
הרצפה מורכבת משני ספינים. בספין המערבי, הקדום יותר, מופיעות שורות של מדליונים, חמישה בכל שורה, עשויים שריגי גפן המאוכלסים בכלים ובעלי חיים. תיאורי בעלי חיים הושחתו בפעילות איקונוקלאזם. באחד המדליונים שרד קיליקס המכיל פרות מעוגלים, כנראה, תפוחים אדומים, המעורמים בצורה מסודרת בכלי.
הספין המזרחי מורכב מ-12 משושים צבעוניים בתבנית 3X4, ביניהם חסומות צורות דמויות קונכייה. המשושים מאכלסים ציורים של בעלי חיים שהושחתו. באחד מן המצולעים מעוטר סל קלתוס המכיל ארבעה פירות עגולים, כנראה תפוחים. העיצוב מזכיר את התפוחים שתוארו ברמת דיוק גבוהה יותר מקפלת הקבורה הארמנית מרחוב הנביאים בירושלים.
בקצה הספין המזרחי הייתה כתובת הקדשה, שהושחתה בשנת 2012, כתובה ביוונית עתיקה בשילוב אבנים שחור ולבן. וזו לשונה:
בזמנו של החסיד ביותר האהוב הכומר וראש המנזר תיאודורוס, בוצעה כל המלאכה של הוספת הגומחה,
הציוד והנחת הלוחות [אבנים] של קצה הכנסייה יחד עם הדיאקוניקון, מן היסודות. בחודש אפריל של האינדיקציה ה-12.
התאריכים האפשריים ל"אינדיקציה ה-12" יכולים להיות שנת 563, שנת 568 או שנת 593 לספירה. סביר שקירות הכנסייה התמוטטו ברעש שביעית (אמצע המאה ה-8).
בניגוד לרוב רצפות הפסיפס שהתגלו בארץ ישראל, ושהועברו למוזיאונים, הותירה רשות העתיקות את הרצפה במקומה, מכוסה בחול. במבנה נמצא מטאטא לשירות חופשי של המבקרים, החושפים בעצמם את הרצפה ומכסים אותה שנית בחול עם תום הביקור.
רצפת הפסיפס > השחתת הכנסייה

במהלך שנת 2012 הפסיפס הושחת ועל קירות המבנה רוססו הכתובות "עומק ההרס כעומק החילול" ו "שוקה אתה הבא בתור" כאשר שוקה מתייחס ליהושע (שוקה) דורפמן, מנכ"ל רשות העתיקות.
מסורת בדבר מקום קבורת גוליית הפלישתי

הנוסע הצרפתי ויקטור גרן ביקר במקום ב-1863 ותיאר גל אבנים בגובה שבעה מטרים ובקוטר של תשעה מטרים, ששרידיו ניכרים גם כיום. לפי מסורות שונות זהו מקום מותו וקבורתו של גֹליָת הפלישתי.
הערות שוליים

↑  ראו מאמרו של אלי שנהב, ברשימת הקישורים החיצוניים
הכתובת
טבע דומם

"טבע דומם עם קופידון" (1895) מאת פול סזאן.
סטודיו תיכון רוטברג
"טבע דומם" (באנגלית: Still life) הוא סוגה באמנות פלאסטית (בעיקר בציור), העושה שימוש בתיאור אובייקטים שונים – טבעיים או מעשי ידי אדם – כגון צמחים ופרחים, פירות, פריטי מזון, כלי בית וכדומה. סוגה זו מעניקה לאמן אפשרויות מגוונות בסידור האובייקטים, תוך התייחסות למבנה הקומפוזיציה, לסמליות ולאלגוריה דתית או ארס פואטית. במהלך המאה ה-20 החלה להופיע סוגה זו במדיות אחרות כגון צילום, וידאו ארט ובמדיה נוספות אחרות.
ראו גם

ואניטאס
טבע דומם הולנדי
לקריאה נוספת

אנציקלופדיה לאמנות הציור והפיסול, כרך 1, עמ' 68–75, הוצאת כתר, 1997.
אליק מישורי, טבע דומם: מייצוג של חפצים לחפצים של ממש, רעננה, האוניברסיטה הפתוחה, תשס"ח, 2008.
Bryson, Norman, Looking at the Overlooked: Four Essays on Still Life Painting, Reaktion Books; Illustrated edition, 2017. מסת"ב 978-0948462061
טבע דלי

| --- | --- |

 נתונים כלליים
 סוג:  חברה פרטית
 מייסדים:  בן קוליה, דניאל אדם
 תקופת הפעילות:  1995–הווה (כ־29 שנים) 
 מיקום המטה:  דימונה 
 ענפי תעשייה:  ייצור מזון 
 מוצרים עיקריים:  מזון טבעוני 
 עובדים:  60
  
 www.tevadeli.co.il
 
טבע דלי (בכיתוב לועזי: TEVA DELI) היא חברה ישראלית, המייצרת מוצרי מזון טבעוניים, הנחשבת לאחת היצרניות הבולטות בתחום ואחת החלוצות בנושא בישראל. מפעל החברה ממוקם בדימונה וקהילת העבריים מדימונה שותפה להכנת המאכלים. פעילות החברה החלה בשנת 1998, במטרה לייצר מוצרי מזון שתהליך הכנתם אינו פוגע בסביבה ובבעלי חיים.
נכון לשנת 2021 מוצרי החברה משווקים ברחבי ישראל ברשתות מרכולים, המחזיקות מחלקות "טבע". נכון לשנת 2016 לחברה 60 עובדים ומחזור המכירות השנתי הממוצע שלה עומד על מיליוני שקלים אחדים.
הפעילות של "טבע דלי" הוא שיתוף פעולה של בן קוליה, שותף ומנהל המפעל, מקהילת העבריים מדימונה ודניאל אדם מירושלים.
היסטוריית החברה

תחילת דרכה של החברה בשנת 1998 בייצור מוצרי טופו וגבינות סויה. בשנת 2005 החלה החברה לפתח מוצרים טבעוניים שלא על בסיס סויה.
המוצרים החדשים התבססו על חומרי גלם מבוססי גלוטן כגון סייטן, שמהם הוכנו תחליפי מנות פופולריות כמו שווארמה, בולונז וקבב וכן על חומרי גלם כגון קטניות מונבטות, פשתן ואורז מלא, מהם הוכנו המבורגרים.
בשנת 2010 נעשו שינויי עיצוב וקווי מוצרים והחברה הוציאה לקהל הלקוחות את קווים מעודכנים של מנות עיקריות[דרושה הבהרה].
בורגר ה-BBQ של החברה יצא בתחילת 2012 והתפרסם לראשונה באירוע יום העצמאות הראשון של עמותת ויגן פרנדלי.[דרוש מקור][דרושה הבהרה]
עד לשלב זה מכירות החברה היו בהיקף קטן יחסית, אולם בשנים שלאחר מכן החלה לפעול בקנה מידה גדול יותר, לרבות הפצה קבועה ברשתות המזון, המחזיקות מחלקות מזון רלוונטיות דוגמת שופרסל גרין או עדן טבע מרקט.
בשנת 2013 החלה רשת דומינו'ס פיצה בישראל לשווק פיצה עם תחליף גבינה טבעוני עשוי סויה שמיוצר על ידי "טבע דלי". בשנת 2019 השיקה רשת בורגר ראנץ' המבורגר טבעוני שפותח בשילוב חברת "טבע דלי".
הערות שוליים

1 2 3 4 5  גיל קליאן, "למרות ההייפ השוק הטבעוני קטן, וזה אומר שצריך להמר", באתר כלכליסט, 4 במאי 2016
↑  מערכת mako green, ‏מנגל טבעוני: עושים סדר בתחליפי הבשר, באתר ‏מאקו‏, 11 באפריל 2021
↑  מירב קריסטל, דומינוס פיצה החלה למכור פיצה טבעונית, באתר ynet, 16 בדצמבר 2013
↑  מיכל רז-חיימוביץ', ‏"כל השחקנים הגדולים מבינים שקהילת הטבעונים היא מנוע צמיחה שאי-אפשר להתעלם ממנו יותר", באתר גלובס, 29 באוגוסט 2019
הכוכב הבא לאירוויזיון 2019

| --- | --- |
סמליל העונה
סמליל העונה
 מנחים:  אסי עזר ורותם סלע
 שופטים:  הראל סקעת, אסף אמדורסקי, קרן פלס, סטטיק ובן-אל תבורי (שמשמשים כשופט אחד), שירי מימון
 זוכים:  קובי מרימי
 פרסים:  ייצוג ישראל באירוויזיון 2019
 שידור
 רשת שידור:  קשת 12
 תקופת שידור מקורית:  24 באוקטובר 2018 – 1 בינואר 2019
 → הכוכב הבא לאירוויזיון 2018הכוכב הבא לאירוויזיון 2020 ←
הכוכב הבא לאירוויזיון 2019 הייתה העונה השישית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר, רותם סלע, ופאנל השופטים הורכב מהראל סקעת, אסף אמדורסקי, קרן פלס, שירי מימון וסטטיק ובן-אל תבורי. הזוכה, קובי מרימי, נבחר לייצג את ישראל באירוויזיון 2019, שהתקיים בתל אביב-יפו. שירו לתחרות היה "Home", והוא דורג בערב הגמר במקום ה-23 עם 35 נקודות.
מהלך התחרות

המבצע נבחר על ידי תוכנית המציאות הכוכב הבא לאירוויזיון תל אביב 2019 המשודרת בקשת 12 השייכת לשידורי קשת, הזוכה בה ייצג את ישראל באירוויזיון 2019.
התחרות כללה שלושים-וחמישה משדרים, שהחלו ב-24 בנובמבר 2018 והסתיימו ב-12 בפברואר 2019. מנחי התחרות הם רותם סלע ואסי עזר.
מספר השופטים בעונה זו הוא 5, לעומת העונה הקודמת שבה היו 4 שופטים. השופטים בתחרות העונה הם: קרן פלס, הראל סקעת, סטטיק ובן-אל תבורי (שמשמשים כשופט אחד), אסף אמדורסקי ושירי מימון, זאת לאחר שפורסם ביולי 2018 ששירי מימון עוזבת את "אקס פקטור" ועוברת לכוכב הבא. מימון השתתפה באירוויזיון 2005 והגיעה למקום הרביעי, והראל סקעת השתתף באירוויזיון 2010 והגיע למקום ה-14. כל שופט יכול להעניק 8% מהקולות בהצבעה.
מהלך התחרות > שלב הדו-קרב > דו-קרב 1

הדו-קרב הראשון שודר מה-13 בינואר 2019 ועד ה-15 בינואר 2019 והורכב משני שלבים:
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, עשרת המפסידים בדו-קרב הוגרלו שוב על ידי השופטים ומתוכם הם הצילו 2 מתמודדים. בדו-קרב זה צומצמה הנבחרת ל-12 מתמודדים.
צמד השופטים סטטיק ובן-אל תבורי לא היו נוכחים מסיבות אישיות ולצורך השלמת פאנל השופטים הוזמן הזמר איתי לוי.
| דו קרב> דו קרב.13 בינואר 2019 | סדר> סדר.13 בינואר 2019 | שם המבצע> שם המבצע.13 בינואר 2019 | שם השיר> שם השיר.13 בינואר 2019 | הצבעת השופטים> אמדורסקי.13 בינואר 2019 | הצבעת השופטים> פלס.13 בינואר 2019 | הצבעת השופטים> לוי.13 בינואר 2019 | הצבעת השופטים> מימון.13 בינואר 2019 | הצבעת השופטים> סקעת.13 בינואר 2019 | ציון> ציון.13 בינואר 2019 | תוצאה> תוצאה.13 בינואר 2019 |
| --- | --- | --- | --- | --- | --- | --- | --- | --- | --- | --- |
| I | 1 | Wanna Wanna | "I Trusted You" |  |  |  |  |  | 68% | הודחו |
| I | 2 | מאיה בוסקילה | "If I Were A Boy" |  |  |  |  |  | 81% | עברה |
| II | 3 | שחף | "Déjà Vu" |  |  |  |  |  | 60% | הודח |
| II | 4 | קלרה סבג | "Rolling in the Deep" |  |  |  |  |  | 76% | עברה |
| III | 5 | ליאור חן | "Russian Roulette" |  |  |  |  |  | 64% | הודחה |
| III | 6 | אושר ביטון | "אסתדר לבד" |  |  |  |  |  | 87% | עבר |
14 בינואר 2019
| I | 1 | נעמה גלי כהן | "Rockabye" |  |  |  |  |  | 64% | הודחה |
| I | 2 | דניאל ברזילי | "איש של לילה" |  |  |  |  |  | 80% | עבר |
| II | 3 | שפיטה | "Can't Stop the Feeling!" |  |  |  |  |  | 41% | ניצלה מהדחה |
| II | 4 | טאי | "Radioactive" |  |  |  |  |  | 89% | עברה |
| III | 5 | קובי מרימי | "Mad World" |  |  |  |  |  | 57% | עבר |
| III | 6 | ליאת אליהו | "Stone Cold" |  |  |  |  |  | 51% | הודחה |
15 בינואר 2019
| I | 1 | אברהם דה קרבליו | "Viva La Vida" |  |  |  |  |  | 67% | ניצל מהדחה |
| I | 2 | כיתריה | "Just The Way You Are" |  |  |  |  |  | 83% | עברה |
| II | 3 | ניתאי טויטו | "Sorry" |  |  |  |  |  | 68% | הודח |
| II | 4 | עופרי כלפון | "תוכו רצוף אהבה" |  |  |  |  |  | 90% | עברה |
| III | 5 | נוה מדמון | "Never Forget You" |  |  |  |  |  | 53% | הודח |
| III | 6 | דניאל מזוז | "Earth Song" |  |  |  |  |  | 54% | עברה |
| IV | 7 | להקת שלוה | "The Sound of Silence" |  |  |  |  |  | 95% | עברו |
| IV | 8 | נאור כהן | "שתיים בלילה" |  |  |  |  |  | 66% | הודח |
מהלך התחרות > שלב הדו-קרב > דו-קרב 2

הדו-קרב השני שודר ב-19 בינואר 2019 והורכב משני שלבים:
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, 6 המפסידים בדו-קרב הוגרלו שוב על ידי השופטים ומתוכם הם הצילו 5 מתמודדים. בדו-קרב זה צומצמה הנבחרת ל-11 מתמודדים.
| דו קרב | סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> סקעת | הצבעת השופטים> מימון | הצבעת השופטים> סטטיק ותבורי | ציון | תוצאה |
| --- | --- | --- | --- | --- | --- | --- | --- | --- | --- | --- |
| I The Show | 1 | כיתריה | "Wings" |  |  |  |  |  | 85% | עברה |
| I The Show | 2 | דניאל מזוז | "No Diggity" |  |  |  |  |  | 69% | ניצלה מהדחה |
| II שירי דיוות | 3 | שפיטה | "Bootylicious" |  |  |  |  |  | 83% | ניצלה מהדחה |
| II שירי דיוות | 4 | אברהם דה קרבליו | "When We Were Young" |  |  |  |  |  | 88% | עבר |
| III דואט | 5 | קלרה סבג ואושר ביטון | "תפסת לי מקום" |  |  |  |  |  | 71% | הודחה ניצל מהדחה |
| III דואט | 6 | עופרי כלפון ולהקת שלוה | "חלומות של אחרים" |  |  |  |  |  | 94% | עברו |
| IV סיפור אישי | 7 | טאי | "Breath Me" |  |  |  |  |  | 72% | ניצלה מהדחה |
| IV סיפור אישי | 8 | דניאל ברזילי | "Hello" |  |  |  |  |  | 79% | עבר |
| V שירי אירוויזיון | 9 | קובי מרימי | "Fuego" |  |  |  |  |  | 80% | ניצל מהדחה |
| V שירי אירוויזיון | 10 | מאיה בוסקילה | "Rise Like a Phoenix" |  |  |  |  |  | 85% | עברה |
מהלך התחרות > קרב הגלדיאטורים

קרב הגלדיאטורים שודר מה-20 בינואר 2019 ועד ה-21 בינואר 2019.
כל המתמודדים הופיעו מאחורי המסך מלבד המתמודד הראשון, דניאל ברזילי, שהופיע מול השופטים והקהל. בסופו של דבר המתמודד עם הציון הנמוך ביותר הודח. בשונה משלב הכיסאות בעונה הקודמת, המתמודד הראשון נבחר על ידי השופטים לעלות ראשון, והוא זה שבוחר מי יתמודד מולו על מקום בשלב הבא. המנצח עולה לשלב הבא, המפסיד בוחר את המתמודד הבא, עד אחרון המתמודדים.
| סדר> סדר.20 בינואר 2019 | שם המבצע> שם המבצע.20 בינואר 2019 | שם השיר> שם השיר.20 בינואר 2019 | הצבעת השופטים> אמדורסקי.20 בינואר 2019 | הצבעת השופטים> פלס.20 בינואר 2019 | הצבעת השופטים> סקעת.20 בינואר 2019 | הצבעת השופטים> מימון.20 בינואר 2019 | הצבעת השופטים> סטטיק ותבורי.20 בינואר 2019 | ציון> ציון.20 בינואר 2019 | תוצאה> תוצאה.20 בינואר 2019 |
| --- | --- | --- | --- | --- | --- | --- | --- | --- | --- |
| 1 | דניאל ברזילי | "Grenade" |  |  |  |  |  | 73% | עבר |
| 2 | מאיה בוסקילה | "Warrior" |  |  |  |  |  | 64% | עברה |
| 3 | שפיטה | "Broken" |  |  |  |  |  | 69% | עברה |
| 4 | דניאל מזוז | "Toxic" |  |  |  |  |  | 59% | עברה |
| 5 | אברהם דה קרבליו | "Back to Black" |  |  |  |  |  | 88% | עבר |
| 6 | אושר ביטון | "הרבה ממך נשאר" |  |  |  |  |  | 47% | הודח |
| 7 | להקת שלוה | "Hallelujah" |  |  | — |  |  | 76% | עברו |
| 8 | עופרי כלפון | "אהבה כזו" |  |  |  |  |  | 55% | עברה |
21 בינואר 2019
| 9 | קובי מרימי | "Circle of Life" |  |  | — |  |  | 70% | עבר |
| 10 | טאי | "Love on the Brain" |  |  |  |  |  | 64% | עברה |
| 11 | כיתריה | "כשהלב בוכה" |  |  |  |  |  | 86% | עברה |